ŠOLSKI SKLAD OSNOVNE ŠOLE MALEČNIK

Malečnik 61

2229 Malečnik

**ZAPISNIK 1. SEJE UPRAVNEGA ODBORA ŠOLSKEGA SKLADA OŠ MALEČNIK V ŠOLSKEM LETU 2016/2017**

Seja je potekala v četrtek, 6. 10. 2016 ob 18. uri v prostorih OŠ Malečnik.

PRISOTNI ČLANI: ga. Klavdija Brus (predstavnica staršev), ga. Darja Krstić Podgorelec (predstavnica staršev), g. Marijan Vidovič (predstavnik staršev), ga. Urška Kukovec (predstavnica šole), ga. Andreja Žvajker (predstavnica šole), ga. Natalija Harb (predstavnica šole).

ODSOTNI ČLANI: g. Smiljan Diemat ( predsednik)

Dnevni red: 1. Izbira izvajalca za učilnico na prostem,

2. pregled vlog za dodelitev sredstev iz ŠS,

3. razpis »Za lepšo šolo«,

4. razno.

K.1. Sestanka se je udeležil mizar g. Drago Mlakar. Predstavili smo mu idejni načrt učilnice na prostem. Dogovorili smo se, da nam izdela predračun. G. Mlakar nam je zagotovil, da bi z deli lahko pričeli še v tem letu.

K.2. Na šolski sklad so prispele 4 vloge. Po pravilniku o dodelitvi sredstev iz ŠS je bilo ugotovljeno, da so oddane vloge nepopolne.

**Sklep: Arbeniti Benčuku (8.r) , Klari Damiš(8.r) , Vanesi Škof (8.r) in Nadji Čanadi (8.r), se prošnja ugodi, v kolikor dopolnijo vlogo z dokazilom o višini dohodka na družinskega člana (odločba Centra za socialno delo).**

K. 3. Ga. Harb je predstavila razpis Za lepšo šolo, za katerega je potrebno izpolniti prijavni obrazec o zapisu projekta, potrebnega materiala in številu sodelujočih. Sredstva v višini do 300 EUR bodo podeljena 10 šolam. Potrebno dokumentacijo in opis je potrebno oddati do 15. 10. 2016. Prav tako je potrebno navesti material.

K. 4. Ga. Krstić Podgorelec je predlagala, da v okviru ŠS na šoli izvede delavnice za starše pod naslovom **Okrepčevalnica za starše**. Delavnica bo potekala 3 mesece, in sicer 2-krat mesečno po 1,5 ure v prostorih šole, s pričetkom 9. 11. 2016 ob 17.15. Namenjena je staršem, ki želijo potrditi dobre plati lastnega starševstva in jih še okrepiti, izmenjati izkušnje z drugimi starši, odkriti pasti starševstva, poiskati tiste vzgojne poti, ki bodo našim otrokom omogočale, da bodo zrasli v srečne, odgovorne, samostojne in zadovoljne ljudi. Prispevek za delavnico je v celoti namenjen Šolskemu skladu OŠ Malečnik.

Beseda je stekla še o bližajočem bazarju. Vsi prisotni smo bili mnenja, da bi za otvoritev bazarja pripravili kratek program.

Sestanek je bil zaključen ob 20.30.

**Zapisala Natalija Harb**

.